《贺毅刚中长老住承天禅寺诗二首 其一》
元代·成廷圭

十刹亲题请疏开，法筵击鼓动春雷。自离南楚传灯后，重为东春倡道来。

两柱承天行日月，六鳌从地涌楼台。灵山诸佛生欢喜，散作祥风遍九垓。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地春中。卒年七十余。有《居竹轩集》。